ฮั่งเส็งปิดลบ 103.62 จุด จากแรงขายหุ้นบริษัทจีน
ฮั่งเส็งปิดลบ 103.62 จุด จากแรงขายหุ้นบริษัทจีน
20 ธ.ค. 2559

ดัชนีฮั่งเส็งตลาดหุ้นฮ่องกงปิดวันนี้ปรับตัวลดลง โดยดัชนีฮั่งเส็งลดลง 103.62 จุด หรือ 0.47% ปิดวันนี้ที่ 21,729.06  จุด จากแรงขายหุ้นบริษัทจีนที่จดทะเบียนในตลาดหุ้นฮ่องกง เนื่องจากความกังวลเกี่ยวกับสินเชื่อตึงตัว อันเนื่องมาจากความเคลื่อนไหวของทางการจีนในการกำกับดูแลกิจกรรมในภาคธนาคารเงา
นอกจากนี้ ภาวะการซื้อขายส่วนหนึ่งถูกดดันจากความกังวลเกี่ยวกับเหตุสังหารเอกอัครราชทูตรัสเซียในตุรกี รวมถึงเหตุการณ์คนร้ายขับรถบรรทุกพุ่งเข้าใส่ฝูงชนที่ตลาดแห่งหนึ่งในกรุงเบอร์ลินของเยอรมนี